மாலை ஏழுமணியளவில் பொத்தனூர் க.சண் முகம் அய்யா அவர்கள் தலைமையில் மாநாட்டின் சிறப்பு நிகழ்ச்சிகள் தொடங்கின. மாநாட்டில் உரையாற்றிய சட்டப்பேரவை உறுப்பினர் தனியரசு அவர்களும், தொல்.திருமாவளவன் அவர்களும் தங்கள் பொது வாழ்க்கை பெரியார் திடலில் இருந்தே தொடங்கியது என்பதைப் பெருமையோடு எடுத்து மொழிந்தார்கள். ஈ.வெ.கி.ச. இளங்கோவன் அவர்கள் ‘தங்கள் குடும்பமே ஆசிரியருக்கும், அன்னை மணியம்மையாருக்கும் நன்றிக் கடன் பட்டுள்ளமை’யை உருக்கமாக விளக்கினார். ஆசிரியரின் நிறைவுரையோடு இரவு பத்து மணிக்கு நிகழ்ச்சி நிறைவு பெற்றது.